7 Hari Mencintaiku (musim 1)

Musim pertama 7 Hari Mencintaiku memulakan tayangan perdana di slot Akasia TV3 dari 7 November 2016. 

7 Hari Mencintaiku mencatatkan penarafan tontonan drama yang tertinggi di Malaysia iaitu sebanyak 12 juta penonton selain menerima Anugerah Drama Pilihan serta mendominasi anugerah-anugerah lain di Anugerah Drama Festival Kuala Lumpur 2017.

 Sinopsis 
Khuzairi (Shukri Yahaya), dalam diam mencintai gadis bernama Mia Adriana (Siti Saleha). Cinta pandang pertama menjadikan dia seorang perindu yang setia. Namun sifat angkuh dan sombong gadis ini menyebabkan Khuzairi tidak pernah walau sebesar hama jua menyimpan impian untuk memilikinya. Mia Adriana bagaikan lupa, hidup ini ibarat putaran roda, satu waktu keangkuhan dan kesombongan itu akan memamah dirinya sendiri. Berdoalah, di kala keinsafan menjelma nanti, cinta lelaki bernama Khuzairi ini belum terpadam lagi buat dirinya.

Mia Adriana merupakan seorang peguam dan mempunyai firma guamannya sendiri bersama ayahnya Dato Megat Idrus (Zulkifli Ismail). Mia telahpun bertunang dengan sepupunya sendiri Khalil (Ungku Hariz). Namun kerana terlalu percaya pada tunangnya, Khalil, Mia Adriana telah menyebabkan ayahnya muflis. Khalil tidak hadir pada malam pernikahan mereka, sebaliknya Khalil menikahi Rita (Lia Natalia) kerana duit. Dato Megat yang diserang sakit jantung, meminta Khuzairi untuk menjadi menantunya. Demi menutup malu, Mia sanggup berkahwin dengan Khuzairi walaupun mengganggap Khuzairi bersikap kekampungan dan kolot.

Bermulanya kehidupan baru Mia Adriana bersama Khuzairi di kampung. Sepanjang berada di kampung, Mia Adriana memang menjadi kebencian Mak Leha (Liza Abdullah), mak tiri Khuzairi. Mak Leha membenci Mia kerana dia memusuhi Puan Hayati (Zila Bakarin). Terjadi pelbagai pergaduhan antara Mia, Mak Leha dan Syakila (Faye Kusairi), tunangan Helmi (Syazwan Zulkifli) yang menaruh hati pada Khuzairi. Perhubungan Mia dan Khuzairi juga selalu pasang surut. Khuzairi juga tersepit kerana dia terlalu menghormati Mak Leha sebagai ibu dan menyayangi isterinya sehingga dia selalu melukakan hatinya sendiri.

Kerana suatu peristiwa, Mia Adriana tersedar bahawa sememangnya dia mencintai Khuzairi sepenuh hati. Dia terlalu merindu anak kecil yang ditinggalkan tanpa melihat rupanya. Namun, cukupkah masa 7 hari itu untuk meraih kembali cinta Khuzairi yang sudah membeku? Apakah Pak Samad (Aman Graseka) mampu membela nasib Mia selepas dibuang oleh suami sendiri dalam rumah keluarganya? Tercapaikah hasrat Syakila untuk menjadi isteri Khuzairi? Dan, apa pula nasib Helmi selepas dihalau keluar oleh Pak Samad selepas dia bersubahat dengan Khalil untuk meracun kambing-kambing Khuzairi? Apakah pekerjaan Khuzairi selain penggembala kambing yang menjadi kegilaan anak-anak gadis kampung?

 Pelakon 

Pelakon utama



 Siti Saleha sebagai Mia Adriana, anak Datuk Megat Idrus yang bongkak, terpaksa mengahwini Khuzairi yang dibencinya sejak di bangku sekolah demi menutup malu. 
 Shukri Yahaya sebagai Khuzairi Samad, anak sulung Pak Samad dan anak tiri Mak Leha. Menyimpan perasaan terhadap Mia Adriana sejak di bangku sekolah lagi. Mengahwini Mia demi menjaga maruahnya dan perasaan cintanya terhadap Mia.
 Wan Sharmila sebagai Sofi Amylia, sepupu Mia merangkap kawan baik Mia. Mengahwini Helmi pada penghujung episod. 
Syazwan Zulkifly sebagai Helmi, anak sulung Mak Leha dan anak kedua Pak Samad. Pada asalnya, Helmi ini adalah seorang sering menimbulkan masalah kepada keluarga. Namun akhirnya insaf setelah kakak iparnya menyelamatkannya dari menjadi gelandangan setelah dihalau oleh Pak Samad. Mengahwini Sofi pada penghujung episod.

Pelakon pembantu
 Liza Abdullah sebagai Mak Leha, ibu tiri Khuzairi dan ibu kandung Helmi dan Nadia. Membenci Mia Adriana pada asalnya sehingga menantu pilihannya Syakila didapati telah melakukan maksiat sehingga hamil. Menerima Mia pada akhirnya. 
 Aman Graseka sebagai Pak Samad, ayah kepada Khuzairi, Helmi dan Nadia. Bekas Komando. Menyayangi menantunya, Mia dengan sepenuh hati walaupun Mia pernah menyakiti hati keluarganya.
 Ungku Hariz sebagai Khalil, abang kepada Sofi, sepupu merangkap bekas tunang kepada Mia, tidak hadir kan diri di majlis nikahnya dengan Mia sehingga Khuzairi terpaksa menggantikannya. 
Faye Kusairi sebagai Syakila, anak saudara Pak Samad dan bekas tunang Helmi yang menyimpan perasaan kepada Khuzairi. Pada kemuncak episod, Syakila didapati telah hamil anak luar nikah setelah Helmi menyerangnya kerana memberi dos ubat tidur yang berlebihan kepada Mia di hari pernikahan antara Syakila dan Khuzairi. 
 Bil Azali sebagai Zaidi, kawan baik merangkap rakan kongsi Khuzairi. Menjalin hubungan cinta dengan Nadia pada penghujung episod. 
 Jaja Iliyes sebagai Nadia, Adik kepada Khuzairi dan Helmi. Menjalin hubungan cinta dengan Zaidi pada penghujung episod. 
 Idris Md Diah sebagai Pak Andak, ayah kepada Rahayu dan Buntat. 
 Anne Abdullah sebagai Mak Andak, ibu kepada Rahayu dan Buntat. 
 Rosnah Johari sebagai Puan Roziah, orang gaji kepada Datuk Megat Idrus yang kemudian menjadi isteri keduanya. 
 Zila Bakarin sebagai Puan Hayati, bekas isteri Datuk Megat Idrus beserta ibu kandung kepada Mia Adriana. 
 Zarynn Min sebagai Nurul Ain, menjaga Puan Roziah ketika sakit.

Pelakon undangan
 Zulkifli Ismail sebagai Dato' Megat Idrus 
 Ahmad Fauzee sebagai Dato' Razman
 Shaharuddin Thamby sebagai Dato' Johari 
 Datin Ira Ghani sebagai Maria
 Ben Ryzlan sebagai Tan Sri Raziq
 Lia Natalia sebagai Zurita
 Muhd Shadip Azan sebagai Hadi
 Muhd Suffian Md Yassan sebagai Rahim
 Mak Wan sebagai Mak Limah
 Zulkifli Mohd Salleh sebagai Pak Ngah Kassim
 Nor Amisah Abdullah sebagai Mak Ngah Lijah
 NurFatin Amalina sebagai Shawati

Pelakon kanak-kanak
 Mohd Ariff Abdullah sebagai Buntat/Ahmad Syahrul
 Sharifah Nur Sayyarah binti Syed Hadi
 Nur Nawrah Affia bt Munawarul Zaman

Pelakon tambahan
 IR Hj. Mohd Fauzi Hj Mohamed
 Afry Wijoyo
 Rasyif Arimi Earchin
 Muhammad Arif Pitri
 Luqman Aiman
 Muhammad Shahrul Naim
 Muhd Firdaus
 Izzi Zulhazreef Zulkifli
 Shera Edora Shahril
 Noraini Atan
 Nor Azwin Muhamad
 Nabilah Jafri
 Noor Syakira
 Amizulkifli Nawari
 Asraf Rahmat
 Amirul Shahnizam
 Risshandika Shamsudin
 Arbain Hassan
 Muhamad Fahmi Endan
 Mohd Nandin Saib
 Jibeng Tukima
 Mansor Endut
 Zaleha Al-Marhum
 Siti Norhasyikin Mansor
 Zaidy Mansor
 Jaafar Said
 Siti Roseha Kasmari
 Norazizah Sairi
 Zaiton Barahim @ Ibrahim
 Abdul Rasyid Mohd Safwan
 Shaharul Haris Tumiran
 Hairulnizam Sardi
 Muhamad Fahmi Endan

 Episod 
 #  Tarikh penyiaran  Ringkasan 1 7 November  2016 Khuzairi amat sayang akan adiknya, Helmi sehingga sanggup berjumpa Dato' Megat Idrus bagi menyelesaikan masalah hutang adiknya. Pertemuan itu menemukan semula dia dengan Mia Adriana, anak Dato Megat Idrus yang sangat angkuh. 2  8 November 2016  Akibat masalah kewangan, Dato' Johari desak Khalil lari ke luar negara menyebabkan dia tidak hadir semasa majlis pernikahannya dengan Mia. Dato' Megat Idrus akhirnya mengahwinkan Mia dengan anak Pak Samad, iaitu Khuzairi bagi menjaga maruah keluarga. 3  9 November 2016  Mia Adriana yang masih tidak boleh menerima Khuzairi sebagai suami, merancang untuk mengikut ibunya, Puan Hayati ke Australia selepas kematian Dato' Megat Idrus. 4  10 November 2016  Khuzairi berjaya menghalang Mia pergi ke Australia dan membawa Mia tinggal bersamanya di kampung.  5  14 November 2016  Mia berasa agak kekok tinggal di kampung. Hubungannya yang tegang dengan ibu mertuanya, Mak Leha mengeruhkan lagi keadaan. Manakala, isteri Khalil, iaitu Zurita mengalami keguguran. 6  15 November 2016  Layanan baik Khuzairi mula melembutkan hati Mia Adriana walaupun sikap egonya masih belum reda. Manakala, hubungan Khalil dan Zurita pula semakin tegang. 7  16 November 2016  Khalil yang masih menyayangi Mia mencarinya di kampung, tetapi dihalau oleh Mia sendiri. Malangnya, Khalil mengalami kemalangan. 8  17 November 2016  Khuzairi cuba membiayai perkahwinan Helmi namun ditentang oleh Mia. Mia tidak suka Khuzairi selalu menyebelahi keluarganya yang dianggap hanya mengambil kesempatan. Mia mula bekerja di klinik Khuzairi. 9  21 November 2016  Di klinik, Mia bertengkar dengan Syakilla. Sofi datang menziarahi Mia di kampung. Atas nasihat Sofi, Mia belajar untuk menyayangi Khuzairi. 10  22 November 2016  Helmi memukul Mia sehingga pengsan kerana menyakiti Syakila, yang akhirnya menyebabkan Helmi dimarahi oleh Khuzairi dan Pak Samad. 11  23 November 2016  Sofi diragut dan Mia menziarahinya di Kuala Lumpur dan menyedari Sofi sudah bertudung. Dalam masa yang sama, Mia merancang tidak mahu balik ke kampung semula, namun Khuzairi berjaya memujuknya. 12  24 November 2016  Buntat dihantar ke Kuala Lumpur untuk tinggal bersama Dato' Razman dan belajar di sekolah. Dalam diam, Khalil merancang sesuatu yang jahat. 13  28 November 2016  Khalil mengupah Helmi untuk membantunya menodai Mia dan merosakkan lagi hubungan Mia dan Khuzairi.  14  29 November 2016  Mia yang menyangkakan Khuzairi yang memerangkapnya, memarahi Khuzairi. Layanan Mia kepada Khuzairi menjadi semakin buruk. Keadaan Buntat semakin baik. Helmi dituduh mencabul menyebabkan dia terpaksa meminta tolong Mia. 15  30 November 2016  Mia bersetuju membantu menyelesaikan masalah Helmi. Mia yang disangkakan sakit rupanya mengandung. 16  1 Disember  2016  Tanpa  disangka, Mia membantu perniagaan klinik Khuzairi. Pak Samad menemankan Mia membeli pakaian ibu mengandung di bandar. 17  5 Disember  2016  Mia bertengkar dengan Syakila di klinik, menyebabkan dia ditolak jatuh. Akibat memfitnah Mia, Syakilla dipecat.  18  6 Disember 2016  Mia salah faham dan cemburu akan hubungan Khuzairi dan arwah Ayu. Namun, selepas  Dr. Zaidi menjelaskan perkara sebenar, Mia lebih terharu. Manakala Khalil pula masih belum berputus asa terhadap Mia. 19  7 Disember  2016  Khalil mengupah Helmi untuk meracun kambing-kambing belaan Khuzairi. Mia yang mengetahui hal tersebut, merancang memerangkap Khalil dan Helmi. Padahnya, Helmi dihalau dari rumah. 20  8 Disember 2016  Khuzairi dipaksa Mia untuk pilih antara dirinya atau ibu tirinya, Mak Leha. Dalam masa yang sama, Mia selamat bersalinkan Alisa. Akibat masih ego, Mia nekad meninggalkan Khuzairi dan anaknya itu sendiri. 21  12 Disember 2016  Buntat yang telah didera teruk oleh Hadi, anak Dato' Razman, dipukul oleh Khalil sehingga meninggal dunia kerana mahu menyelamatkan Mia Adriana. Kejadian itu menyedarkan Mia Adriana akan kasih sayang Buntat dan cinta Khuzairi padanya selama ini. 22  13 Disember  2016  Rahsia dan rancangan jahat Puan Hayati terbongkar. Khalil  dikejar polis kerana membunuh Zurita dan akhirnya terbunuh ketika melarikan diri. Dato' Johari yang menyaksikan kematian anaknya, akhirnya menjadi gila. Puan Roziah pula meninggal dunia setelah Mia menemuinya, menyebabkan Mia lebih insaf. Mia terkejut apabila Sofi mengkhabarkan bahawa Khuzairi merancang untuk berkahwin dengan Syakila atas desakan Mak Leha. 23  14 Disember  2016  Mia mula berubah, mencari semua orang dan meminta maaf, termasuklah Khuzairi. Malangnya Khuzairi sudah tawar hati terhadapnya. Layanan Khuzairi yang dingin terhadapnya itu membuatkan Mia sedih. Mia berjanji membetulkan semula kesalahannya dalam masa 7 hari.  24  15 Disember  2016  Mia membaiki hubungan dengan semua orang yang pernah dibencinya, menyusukan Alisa, menubuhkan yayasan atas wasiat Puan Roziah dan memberikan peluang kerja kepada semua orang. Namun begitu, hati Khuzairi masih keras dan masih tidak mahu menerima isterinya semula. 25  19 Disember 2016  Helmi kembali dan tindakannya sengaja mengambil berat terhadap Mia, menimbulkan rasa cemburu Khuzairi. Walaubagaimanapun, demi menjaga hati Syakila dan Mak Leha, Khuzairi tetap dengan ego dan keras kepalanya. 26  20 Disember 2016 Khuzairi yang menyedari bahawa dia masih mencintai Mia, tidak jadi berkahwin dengan Syakila. Sementara itu, Mia pula dikejarkan ke hospital kerana diberikan ubat tidur berlebihan oleh Syakila. Helmi mengamuk menyebabkan Syakila menceritakan niat buruknya untuk berkahwin dengan Khuzairi. Mak Leha yang menyesal terus mengamuk dan membelasah Syakila dengan teruk.  27  21 Disember 2016  Mak Leha dan Khuzairi meminta maaf dan berbaik semula dengan Mia. Mia tekad ke UK meninggalkan kampung bersama Alisa dan Mia berjanji untuk pulang menghadiri majlis perkahwinan Helmi dan Sofi bersama Alisa. Malangnya, hanya Alisa sahaja yang pulang tetapi tidak Mia.  28  22 Disember  2016  Ternyata, Mia kembali dengan kejutan untuk mengenakan suami dan ibu mertuanya. Mia juga menerima ibu kandungnya, Puan Hayati semula, dan akhirnya mereka kembali bersatu dan mengecap kebahagiaan.

Penerbitan
Menurut Jamal Khan, drama ini ialah drama adaptasi novel keempat arahannya yang mempunyai banyak plot dan konflik sebagai cerita sokongan. Tambahnya lagi, disebabkan cita rasa penonton yang sangat positif, dia menjadi gusar untuk menyunting setiap adegan terutamanya babak-babak akhir di mana Mia menagih cinta Khuzairi dalam tempoh tujuh hari. Ini adalah kali pertama Pena Creative Pictures bekerjasama dengan penulis novel 7 Hari Mencintaiku, Siti Rosmizah untuk mengangkat kisah ini ke kaca televisyen.

Shukri Yahaya menjelaskan bahawa drama ini agak berat untuk difahami dan beliau sendiri penat akibat terlalu banyak bermain dengan emosi sewaktu penggambaran. Dia juga perlu memperkemaskan lakonannya agar tidak dibayangi oleh watak-watak lakonannya yang terdahulu. Wan Sharmila yang juga sentiasa berusaha dalam lakonannya menyatakan dirinya bernasib baik kerana kesemua pelakon sentiasa memberikan kerjasama.

Antara cabaran yang dihadapi oleh Syazwan Zulkifli ialah dia terpaksa menggunakan perkataan yang kasar, seperti 'aku kau' dan 'aku mak' terhadap pelakon yang lebih senior dalam beberapa babak yang dilakonkan.

Muhammad Ariff yang memegang watak Buntat ialah seorang pesakit disleksia. Beliau dibantu oleh ibunya dan seorang tenaga pengajar dalam penghafalan skrip.

Sambutan

Drama ini telah memenangi hampir kesemua kategori anugerah yang dipertandingkan menerusi Anugerah Drama Festival Kuala Lumpur 2017 yang diadakan pada bulan April 2017. Menurut Shukri Yahaya, kejayaan drama 7 Hari Mencintaiku ini disebabkan oleh gandingan hebat kesemua pelakonnya dalam menjayakan watak masing-masing. 

Drama ini juga telah menjadi topik perbualan yang hangat di laman sosial, Twitter setiap kali bersiaran di kaca televisyen apabila berjaya memonopoli takhta trending nombor satu di Malaysia dengan kata kunci #7HariMencintaiku.

Kata Siti Saleha, bentuk dialog yang sinis dan tajam hasil daripada penulisan skripnya juga menjadi salah satu faktor kekuatan dalam drama ini. Beliau yang mulanya gentar melakonkan watak Mia Adriana kerana khuatir kecaman, sebaliknya mengakui menerima lebih banyak pujian penonton termasuklah dari bapanya sendiri atas mutu lakonannya. 
Malah, drama ini juga menerima komen positif daripada peminat-peminat drama.  


Watak Mak Leha yang dilakonkan oleh Liza Abdullah juga turut dipuji oleh peminatnya dari Singapura. Malah beliau turut memuji ketegasan pembantu pengarah, Amy Nawari dalam mengendalikan mutu lakonan kesemua pelakon. 

Perkara ini diakui oleh Jamal Khan, di mana dia menyatakan drama ini amat hidup sehingga mendapat perhatian ramai orang.

Watak Buntat meninggalkan kesan besar terhadap penonton apabila ramai peminat drama berkenaan yang membincangkan mengenainya di pelbagai medium sosial, terutamanya apabila watak itu "dimatikan" dalam episod 21.

Malah, watak Pak Samad yang dilakonkan oleh Aman Graseka juga hangat diperkatakan sehingga menjadi idola kegilaan ramai wanita.

Bagi meraikan kejayaan drama bersiri terbaik TV3 tahun 2016 ini, sebuah sesi beramah mesra bersama barisan pelakon telah dianjurkan khas buat 10 orang pemenang bertuah peraduan media sosial. Sesi ramah mesra yang berlangsung di The Terrace Restaurant, The Royale Bintang, The Curve ini juga merupakan sebuah malam penghargaan kepada semua pihak yang berjaya menjadikan drama ini sebagai sebuah fenomena hebat di Malaysia. Malam penghargaan tersebut dihadiri oleh beberapa orang pelakon utama drama ini.

Selain itu, sebuah majlis kesyukuran telah diadakan pada 15 Februari 2017 di Hotel Royal, Kuala Lumpur anjuran Pena Creative Pictures bagi meraikan kemenangan besar, drama 7 Hari Mencintaiku dan lagu Lelaki Teragung nyanyian Dayang Nurfaizah yang masing-masing memenangi Anugerah Drama Festival Kuala Lumpur 2017 dan Anugerah Juara Lagu ke-31.

Penarafan
+ PENARAFAN TV NIELSEN AUDIENCE MEASUREMENT  EPISOD PERTAMA  EPISOD AKHIR  ATAS TALIAN  JUMLAH TONTONAN  SUMBER  5 juta  12 juta 

Anugerah dan pencalonan
 Tahun Anugerah Kategori Pencalonan Keputusan2017 Anugerah Drama Festival Kuala Lumpur Aktor Pilihan Shukri Yahaya  Aktress Pilihan Siti Saleha  Pasangan Pilihan Shukri Yahaya & Siti Saleha  Antagonis Pilihan Faye Kusairi  Pengarah Pilihan Jamal Khan  Skrip Pilihan  PGRs Team  Lagu Tema Pilihan Lelaki Teragung (Nyanyian Dayang Nurfaizah)  Drama Pilihan Pena Creative Sdn Bhd Anugerah Juara Lagu Lagu Terbaik Lelaki Teragung (Nyanyian Dayang Nurfaizah) Anugerah Skrin Drama Rantaian Terbaik Pena Creative Sdn Bhd  Anugerah Bintang Popular Berita Harian Pelakon TV Lelaki Popular Shukri Yahaya  Gandingan Serasi Drama (Atas Talian) Shukri Yahaya & Siti Saleha Anugerah MeleTOP Era Drama TV MeleTOP Pena Creative Sdn Bhd  Pelakon TV MeleTOP Shukri Yahaya 

Runut bunyi

 Rujukan 

Pautan luar

 Tonton Drama dalam talian 7 Hari Mencintaiku
 Kenali Shukri Yahaya sebagai Khuzairi
 Kenali Siti Saleha sebagai Mia Adriana
 Kenali Watak-watak Sampingan 7 Hari Mencintaiku
 Senarai Calon dan Pemenang Anugerah DFKL 2017
 Senarai Calon dan Pemenang Anugerah Skrin 2017
 Senarai Calon dan Pemenang Anugerah Bintang Popular Berita Harian 3.0
 Temubual ringkas Pemenang DFKL 2017

Kategori:Musim siri drama televisyen Malaysia